《送许东传》
宋代·李新

转蓬孤鹤昔流人，千里楼西客此身。
江梅相忘鱼自乐，雪霜已此树回春。
长安索米非方朔，谷口耕云待子真。
收拾从来忧国泪，太平无复事沾巾。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。